Diari Oficial de la Generalitat Valenciana


Sumari del DOGV 2839, del 02-10-1996 (1996/839408)

ACORD de 30 de juliol de 1996, de la Comissió Territorial d'Urbanisme de Castelló, pel qual s'aprova definitivament la modificació número 1 de les normes subsidiàries d'Artana referent a l'ajust d'alineacions.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2839

Data del DOGV
:   02-10-1996

Secció del DOGV
:   ALTRES DISPOSICIONS

Número del document
:   1996/839408


Data del document
:   30-07-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 30 de juliol de 1996, de la Comissió Territorial d'Urbanisme de Castelló, pel qual s'aprova definitivament la modificació número 1 de les normes subsidiàries d'Artana referent a l'ajust d'alineacions.   
La Comissió Territorial d'Urbanisme, en sessió del dia 30 de juliol de 1996, va adoptar l'acord següent:  
Vist l'expedient sobre la modificació núm. 1 de les normes subsidiàries i de conformitat amb els següents:  
Antecedents de fet  
Primer  
El Ple de l'Ajuntament, en sessió del 30 de novembre de 1995, va acordar aprovar inicialment el document, i se sotmet al tràmit d'exposició al públic mitjançant edictes inserits en el Diari Oficial de la Generalitat Valenciana número 2.702, de 5 de març de 1996; en el Butlletí Oficial de la Província número 18, de gener de 1996, i en el periòdic Catellón Diario de data 11 de gener de 1996, període durant el qual no s'hi va produir cap al·legació. Posteriorment l'Ajuntament va procedir aprovar provisionalment el document de data 25 d'abril de 1996.  
Segon  
La documentació aportada consta de memòria informativa i justificativa, plànols d'informació i d'ordenació de les modificacions.  
Tercer  
L'objecte de la modificació és el reajust d'alineació en tres illes de cases incloses en la UE-6 i la UE-10 de les normes subsidiàries.  
Es tracta de petits ajustos en diversos trams d'alineació que s'originen en l'adaptació de l'alineació establida en les normes, en consonància amb les edificacions existents amb llicència concedida amb anterioritat a l'aprovació de les normes subsidiàries vigents. D'aquesta manera es regularitza el llenç de la façana i s'eliminen les reculades inecessàries, resultant del conjunt d'ajustos una superfície de 24,45 metres quadrats a favor del sòl destinat a vial públic.  
Fonaments de dret  
Primera  
La tramitació ha sigut correcta, de conformitat amb el que estableix l'article 38 i següents de la Llei 6/1994, de la Generalitat Valenciana, Reguladora de l'Activitat Urbanística (d'ara endavant LRAU), i la documentació està completa segons el que estableix l'article de l'esmentada llei.  
Segona  
L'Ajuntament d'Artana té unes normes subsidiàries de planejament aprovades definitivament per la Comissió Territorial d'Urbanisme en la sessió del dia 14 de novembre de 1994.  
Tercer  
La modificació es redacta en compliment del que disposa l'article 55 de LRAU, i no li són d'aplicació els supòsits previstos en l'article 55.3 i següents d'aquesta llei.  
Quart  
En virtut d'això, en l'article 9.1 del Reglament d'òrgans Urbanístics de la Generalitat, aprovat pel Decret 77/1996 del Govern Valencià, de 16 d'abril, el director general d'Urbanisme i Ordenació Territorial pot sotmetre a dictamen previ de la Comissió Territorial les propostes referents a l'aprovació definitiva autonòmica de plans d'urbanisme, dictamen de la comissió que, si es refereix a un municipi de menys de 50.000 habitants, tindrà directament efectes de resolució d'execució.  
Per tot això, vistos els preceptes legals esmentats i l'informe de la Comissió Informativa i a proposta del director general d'Urbanisme i Ordenació Territorial, aquesta Comissió Territorial d'Urbanisme acorda:  
Aprovar definitivament la modificació número 1 de les normes subsidiàries d'Artana referent a l'ajust d'alineacions.  
Contra aquesta resolució, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de la recepció d'aquesta notificació. Això, sense perjudici d'interposar-hi qualsevol altre recurs que es considere oportú.  
Castelló, 30 de juliol de 1996.- El secretari de la Comissió Territorial d'Urbanisme: Joaquín Llidó